**Forhreinsun iðnaðarskólps (viðbót við grein 2.3. í starfsleyfis-skilyrðum fyrir fiskvinnslu):**

Iðnaðarskólp skal forhreinsa áður en það er losað í fráveitu eða viðtaka. Notast skal við bestu fáanlegu tækni (BAT) við forhreinsun iðnaðarskólps. Eftirfarandi losunarmörk gilda um frárennsli sem losað er í fráveitukerfi sveitarfélaga á Norðurlandi eystra: COD 1000 mg/L, svifagnir 500 mg/L, olía og fita 100 mg/L, mælt með stöðluðum aðferðum. Miðað er við meðaltöl fyrir vinnsludag. Heilbrigðisnefnd getur veitt undanþágu frá þessu ákvæði, enda liggi fyrir rökstudd umsókn rekstraraðila þess efnis. (Samþykkt á 152.fundi heilbrigðisnefndar þann 24.4.2013).